Ayran

Ayran er ein tyrkisk jogurtdrikk. Han blir laga ved å blanda jogurt av ku- og/eller vassbøffelmjølk med vatn, salt og av og tilsett urter som sitronmelisse, peparmynte eller basilikum.

mini|venstre|Ayrankopp av kopar.
Ein serverer tradisjonelt ayran med eit tjukt lag skum oppi ein koparkopp. Drikken kan også serverast i glas.

Ayran skal serverast kald, vanlegvis til kjøt, kebab eller rundstykke. I Tyrkia er han så populær at ein får han på standardmenyane til McDonalds. I andre land må ein leita etter drikken på tyrkiske restaurantar og kebabkioskar.

Kjelder

Istanbul Eats, «Drinking Culture: Tapping the Ayran (Powder) Keg», culinarybackstreets.com (June 14, 2013)

Bakgrunnsstoff

Kategori:Jogurtdrikkar
Kategori:Tyrkisk mat